
Šakių rajono savivaldybės administracijos     direktoriaus 2016 m. lapkričio   d. įsakymu Nr. AT-1098 (Šakių rajono savivaldybės administracijos direktoriaus 2017 m. gegužės 23 d. įsakymo Nr. AT- 485 redakcija)



ŠAKIŲ RAJONO SAVIVALDYBĖS ADMINISTRACIJOS TARNYBINIO TRANSPORTO NAUDOJIMO TVARKOS APRAŠAS

I. BENDROSIOS NUOSTATOS

1. Šakių rajono savivaldybės administracijos tarnybinio transporto naudojimo tvarkos aprašas (toliau – aprašas) nustato Šakių rajono savivaldybės administracijos (toliau – Administracija) tarnybinių lengvųjų automobilių ir kitų motorinių transporto priemonių (toliau – tarnybinis transportas) naudojimo, saugojimo, žymėjimo, techninės priežiūros, remonto, ridos ir degalų apskaitos tvarką ir kontrolę.
2. Apraše vartojamos sąvokos:
2.1. Tarnybinis transportas – Administracijai teisėtu pagrindu (nuosavybės teise, nuomos ar panaudos pagrindais) priklausanti transporto priemonė (lengvasis automobilis, lengvasis krovininis automobilis, traktorius ir kt.), kurią įstaigos darbuotojas naudoja tarnybos reikmėms.
2.2. Netarnybinis automobilis – darbuotojo teisėtu pagrindu valdomas automobilis, naudojamas tarnybos reikmėms, už kurio naudojimą mokama kompensacija degalų įsigijimo išlaidoms ir automobilio amortizacijai padengti.
3. Administracijos struktūrinių, struktūrinių − teritorinių padalinių, kuriems yra priskirti tarnybiniai automobiliai, vadovai užtikrina, kad Administracijos tarnybinis transportas būtų tinkamai saugomas ir kad juo būtų naudojamais tik tarnybos poreikiams arba kitiems Administracijos reikalams.
4. Administracijos interneto svetainėje skelbiama aktuali informacija apie visą turimą tarnybinį transportą.
II. TARNYBINIO TRANSPORTO NAUDOJIMAS IR NAUDOJIMO KONTROLĖ

5. Administracijos tarnybinis transportas bet kuriuo paros metu, taip pat poilsio ir švenčių dienomis gali būti naudojamas tik tarnybos reikmėms (Šakių rajono savivaldybės institucijų ir administracijos nustatytoms funkcijoms atlikti bei kitiems su jų veiklos ypatumais susijusiems atvejams, įskaitant susitikimus su gyventojais ir kitus renginius, kai būtina užtikrinti mero, mero pavaduotojo, administracijos direktoriaus, direktoriaus pavaduotojo, tarybos sekretoriaus, valstybės tarnautojų ar darbuotojų pareigų vykdymą).
6. Tarnybiniu transportu tarnybinėms funkcijoms vykdyti be vairuotojo turi teisę naudotis mero pavaduotojas, mero padėjėjas, tarybos sekretorius, administracijos direktorius, direktoriaus pavaduotojas ir savivaldybės administracijos valstybės tarnautojai ir darbuotojai (toliau – darbuotojai). Tarnybinėms funkcijoms vykdyti naudotis tarnybiniu transportu su vairuotoju turi teisę savivaldybės meras. Taip pat vairuotojas skiriamas, kai vykdomos netiesioginės darbuotojo funkcijos − vyksta grupė žmonių, vykstama į seminarus ir kita.
7. Administracijos skyriams ar administracijos darbuotojams tarnybinio transporto perdavimas (priskyrimas) nuolatinai naudoti įforminamas perdavimo aktu (1 priedas), kurį pasirašo Bendrojo skyriaus  vedėjas ir jį priimantis darbuotojas.
8. Administracijos skyriai ir administracijos darbuotojai, kuriems nepaskirtas tarnybinis transportas, tarnybinėms užduotims vykdyti gali naudotis bendrojo naudojimo tarnybiniu transportu su vairuotoju ar be jo:
8.1. Bendro naudojimo tarnybinį transportą Administracijoje galima užsakyti žodžiu, elektroniniu būdu, informavus Bendrojo skyriaus specialistą.
8.2. Vykstant į kitus miestus atlikti tarnybinių užduočių, bendro naudojimo tarnybinis transportas užsakomas per elektroninę Dokumentų valdymo sistemą, parašius nustatytos formos Prašymą siųsti į tarnybinę komandiruotę, kuriame pažymima leisti vykti įstaigos transporto priemone. Tarnybinis transportas skiriamas pagal galimybes. Išimtinais atvejais, gavus skubią užduotį ar pavedimą, tarnybinis transportas turi būti suteikiamas be išankstinio pranešimo tą pačią dieną.
8.3. Naudojantis bendrojo naudojimo tarnybiniu transportu su Bendrojo skyriaus vairuotoju, kelionės dokumentus pildo vairuotojas.
8.4. Bendrojo naudojimo tarnybinį transportą be Bendrojo skyriaus vairuotojo vairavęs darbuotojas pateikia informaciją Bendrojo skyriaus specialistui apie išvykimo datą, transportą vairavusio darbuotojo vardą, pavardę, kelionės maršrutą, spidometro rodmenis išvykstant ir parvykus, nuvažiuotų kilometrų skaičių, automobilio paėmimo bei numatomo grąžinimo laiką. Bendrojo skyriaus specialistas  užpildo Tarnybinių automobilių išvykų registracijos žurnalą (2 priedas), išduoda ir priima automobilio raktus.
9. Tarnybinius automobilius tarnybinėms funkcijoms vykdyti gali vairuoti Administracijos darbuotojai, turintys tinkamos kategorijos galiojantį vairuotojo pažymėjimą ir susipažinę su šiuo Tvarkos aprašu. Neturintys teisės vairuoti darbuotojai naudojasi automobiliais tik su Administracijos vairuotoju.
Darbuotojai, naudodamiesi tarnybiniais automobiliais, privalo laikytis Lietuvos Respublikos įstatymų, Vyriausybės nutarimų, Kelių eismo taisyklių, kitų teisės aktų, šio Tvarkos aprašo bei neviršyti nustatytų kuro normų ir ridos limitų.
 Tarybos nariai tarnybiniais automobiliais naudojasi su vairuotoju, tarnybinėms užduotims atlikti ar kelionėms į organizuojamus renginius ar kitas priemones, suderinę su Savivaldybės meru.
10. Tarnybinių automobilių kuro limitus įsakymu nustato Administracijos direktorius.
11. Apie eismo įvykius, kuriuose dalyvavo tarnybinis transportas, nedelsiant pranešama Bendrojo skyriaus vedėjui arba Bendrojo skyriaus specialistui, o jis informuoja Administracijos direktorių.
12. Bendrojo skyriaus vedėjas nuolat kontroliuoja, kaip naudojamas tarnybinis transportas (ar tvarkingi spidometrai, ar degalų sunaudojimas atitinka nustatytas normas ir panašiai) ir apie pažeidimus nedelsiant informuoja Administracijos direktorių.
13. Administracijos techninio aptarnavimo patalpoje prižiūrimi, valomi Administracijos ir garažo patalpų nuomotojų tarnybiniai automobiliai.
III. TARNYBINIO TRANSPORTO SAUGOJIMAS

14. Tarnybinis transportas po darbo, poilsio ir švenčių dienomis laikomas Administracijos garažuose. Seniūnijų automobiliai laikomi seniūnijų garažuose. Jei seniūnijose nėra garažų, automobilių saugumą užtikrina seniūnai. Esant tarnybiniam būtinumui (vėlai parvykstant, anksti išvykstant, atliekant techninę priežiūrą, organizuojant renginius, reidus, patikrinimus, vykdant neplaninius teritorijų, pastatų, objektų patikrinimus ir kt.), tarnybinis transportas gali būti laikomas saugomose automobilių stovėjimo aikštelėse ar kitose vietose, kuriose užtikrinama jo apsauga. Už tarnybinio transporto laikymą ne administracijos garaže ir su tuo susijusias išlaidas atsako darbuotojas, kuris priėmė tarnybinį transportą.
15. Tarnybiniame transporte draudžiama palikti transporto priemonės registracijos liudijimą, draudimo liudijimą, radijo aparatą (jeigu jis išimamas). Paliekant automobilį, privaloma užrakinti vairą ir pedalus (jeigu išduoti tam tikri užraktai) ir užrakinti automobilį.

	IV. TARNYBINIO TRANSPORTO RIDOS IR DEGALŲ APSKAITA

16. Tarnybinio transporto vidutinė metinė rida, atsižvelgiant į praėjusių metų vidutinę metinę bei planuojamą ridą, nustatoma atitinkamai Administracijos direktoriaus, seniūno įsakymu.
17. Esant būtinumui, atsakingas darbuotojas gali pateikti  motyvuotą  tarnybinį  pranešimą  dėl tarnybinio automobilio metinės ridos limito padidinimo, kuriame būtina nurodyti ridos limito viršijimo priežastis.  
18. Tarnybinių automobilių degalų sunaudojimo apskaitą tvarko ir einamąją kontrolę atlieka Centralizuotos buhalterijos skyriaus paskirtas buhalteris, seniūnijos buhalteris.
19. Tarnybinio transporto ridos ir degalų sunaudojimo apskaita tvarkoma nustatyta tvarka:
19.1. Tarnybinį transportą vairuojančiam darbuotojui, kuriam yra priskirtas tarnybinis transportas ir išduota magnetinė degalų kortelė, Bendrojo skyriaus specialistas išduoda kelionės lapą (4 priedas), kuriame įrašoma: automobilis, automobilio valstybinis numeris, darbuotojo, atliekančio vairuotojo funkcijas ar darbuotojo, kuriam patikėtas tarnybinis automobilis, vardas, pavardė,  automobilio spidometro rodmenys, nuvažiuotas atstumas kilometrais, sunaudoto kuro kiekis, degalų likutis transporto priemonėje. Tarnybinį transportą vairuojantis darbuotojas, kuriam yra priskirtas tarnybinis transportas ir išduota magnetinė degalų kortelė, pasirašo nurodytoje kelionės lapo vietoje, užpildo jį – nurodo įpiltų ir sunaudotų degalų kiekį pagal patvirtintas transporto priemonės degalų sunaudojimo normas, maršrutus ir nuvažiuotus kilometrus– ir grąžina Bendrojo skyriaus specialistui. iki kito mėnesio 1 dienos.
19.2. Kelionės lapo antro lapo pastraipoje „Kelionės lapą patikrino“ pasirašo Bendrojo skyriaus specialistas.
19.3. Kelionės lapai išduodami laikotarpiui – nuo vienos dienos iki mėnesio, bet ne ilgiau kaip iki einamojo mėnesio pabaigos.
19.4 Kelionės lapai registruojami Tarnybinių automobilių kelionės lapų registravimo žurnale (5 priedas).
19.5. Už teisingą duomenų įrašymą automobilio kelionės lape atsako lapą užpildęs ir pasirašęs darbuotojas.
19.6. Kelionės lapai pildomi kiekvieną tarnybinio transporto naudojimo dieną. Kelionės lapo įrašai turi būti aiškūs. Taisymai atliekami tokiu būdu: užbraukti neteisingą įrašą, nurodyti „taisymu tikėti“ ir pasirašyti. Kelionės lapai turi būti tvarkingi (nesuglamžyti, nesulankstyti, nesuteplioti). Kelionės lapas pirmo puslapio dešinėje pusėje turi būti Bendrojo skyriaus antspaudas.
19.7. Bendrojo skyriaus specialistas kiekvieną mėnesį parengia užpildytų transporto priemonių kelionės lapų suvestinę ir pateikia ją Centralizuotos buhalterijos skyriui kiekvieno mėnesio 5 darbo dieną.
20. Tarnybinio transporto padangos gali būti nurašomos ne mažiau kaip po 30 tūkstančių kilometrų ridos arba kada jos dėl kitų priežasčių (pradurtos, sprogusios) nebetinkamos eksploatuoti.
21. Tarnybinio transporto ridos limitų – faktinės metinės ridos ir padangų apskaitos einamąją kontrolę atlieka darbuotojas, atsakingas už kelionės lapų išdavimą. Pasibaigus tarnybinio  automobilio skirtam ridos  limitui, šį tarnybinį automobilį naudoti  draudžiama, išskyrus atvejus,  kai   nustatyta tvarka padidinamas tarnybinio automobilio  metinis ridos limitas.
22. Tarnybinio transporto degalų sunaudojimo norma ir taikomas degalų naudojimo koeficientas (šaltuoju metų periodu, mieste, užmiestyje ir panašiai) nustatomi Administracijos direktoriaus, seniūno įsakymu.
23. Viršijant  nustatytą  tarnybinio  automobilio vidutinę kuro 100 km normą, pagal einamąją kontrolę atliekančio Centralizuotos skyriaus paskirto buhalterio, seniūnijos buhalterio informaciją, darbuotojas,  atsakingas  už tarnybinio  automobilio  eksploataciją (vairuotojas), pateikia atitinkamai Administracijos direktoriui, seniūnui motyvuotą tarnybinį pranešimą, o šis paveda atitinkamai Administracijos direktoriaus, seniūno įsakymu sudarytai Kuro normų  nustatymo  komisijai  patikrinti konkretaus tarnybinio automobilio kuro normą, atliekant kontrolinį važiavimą
24. Degalų normų viršijimo išlaidas, nustačius pereikvojimo priežastis ir darbuotojo kaltę, padengia nustatytas degalų normas viršiję darbuotojai
25. Faktinė tarnybinio transporto degalų naudojimo norma nustatoma atlikus kontrolinį važiavimą. Tarnybinio transporto ridos apskaita tvarkoma ir kontrolė vykdoma vadovaujantis įrašais kelionės lapuose. Kuro išdavimo apskaita tvarkoma ir kontrolė vykdoma vadovaujantis įrašais kuro gavimo limitinėse kortelėse (3 priedas).

V. TARNYBINIO TRANSPORTO DRAUDIMAS, ŽYMĖJIMAS, TECHNINĖ PRIEŽIŪRA IR REMONTAS

26. Tarnybinis transportas turi būti draudžiamas privalomosios civilinės atsakomybės draudimu teisės aktų nustatyta tvarka
27. Visi darbuotojai, vairuojantys Administracijos tarnybinį transportą, turi būti susipažinę su tarnybinio transporto draudimo sąlygomis ir taisyklėmis.
28. Tarnybiniai automobiliai privalo būti pažymėti. Ant transporto priemonių turi būti užrašas su įstaigos pavadinimu ir (arba) patvirtintas įstaigos logotipas. Žymimos tarnybinių lengvųjų automobilių šoninės durelės iš abiejų automobilių pusių.
29. Tarnybinio transporto draudimą teisės aktų nustatyta tvarka organizuoja Bendrojo skyriaus specialistas.
30. Tarnybinio transporto privalomąją techninę apžiūrą teisės aktų nustatyta tvarka organizuoja Bendrojo skyriaus specialistas.
31. Už tarnybinio transporto kasdienę ir periodinę techninę priežiūrą atsakingas Bendrojo skyriaus vairuotojas, kuriam direktoriaus įsakymu priskirta transporto priemonės techninė priežiūra.
32. Vairuotojas ar darbuotojas, vairuojantis transporto priemonę be vairuotojo, privalo:
32.1. Prieš kelionę patikrinti, ar transporto priemonė techniškai tvarkinga, kelionės metu stebėti transporto priemonės būklę, taip pat signalinius bei kontrolinius prietaisų rodmenis.
32.2. Kelionės metu pastebėjęs transporto priemonės gedimą, pranešti Bendrojo skyriaus vedėjui arba Bendrojo skyriaus specialistui.
32.3. Patekus į eismo įvykį, nedelsiant pranešti policijai (iš mobiliojo telefono skambinti 112) ir informuoti Bendrojo skyriaus vedėją arba Bendrojo skyriaus specialistą, kuris apie įvykį praneša Administracijos direktoriui ir draudimo įmonei, užsirašyti su avarija susijusių asmenų (liudytojų) vardus, pavardes, adresus ir telefono numerius, su eismo įvykiu susijusių transporto priemonių valstybinius numerius.
32.4. Kelių policijoje įforminus eismo įvykį, užpildyti ir pasirašyti draudimo bendrovės reikalaujamus dokumentus.
32.5. Pristatyti apgadintą transporto priemonę į remonto dirbtuves, į kurias nukreips draudimo bendrovė.
32.6. Eismo įvykio metu patyrus traumą, tą pačią dieną kreiptis į medicinos įstaigą. Ne vėliau kaip kitą darbo dieną apie tai informuoti Administracijos darbuotoją, atsakingą už darbų saugą, ir savo tiesioginį vadovą.
32.7. Dėl sveikatos pablogėjimo ar kitų priežasčių nesant galimybės sutvarkyti su eismo įvykiu susijusių formalumų, kreiptis į Bendrojo skyriaus vedėją arba Bendrojo skyriaus specialistą konsultacijos ir / arba pagalbos.
33. Įvykus eismo įvykiui ir policijai bei draudimo bendrovei pripažinus, kad eismo įvykis atsitiko nusižengiant Kelių eismo ir Transporto priemonių draudimo taisyklėms (vairavimas apsvaigus nuo alkoholio ar narkotinių medžiagų, tyčinis avarinės situacijos sudarymas ir kt.), vairavęs tarnybinį transportą darbuotojas už padarytą žalą atsako įstatymų nustatyta tvarka.
34. Tarnybiniam transportui sugedus, darbuotojas privalo informuoti Bendrojo skyriaus vedėją arba Bendrojo skyriaus specialistą, kad būtina pristatyti transporto priemonę į autoservisą. Suremontuotą transporto priemonę darbuotojas pasiima iš autoserviso. PVM sąskaitos faktūros pirmoje pusėje darbuotojas pasirašo, kad gavo sąskaitą, kitoje pusėje patvirtina, kad darbai atlikti, detalės ir medžiagos pakeistos ir pasirašo, nurodo pareigas, vardą, pavardę, datą.
35. Susidėvėjusias detales, medžiagas, akumuliatorius ir padangas, jei jos buvo pakeistos ne autoservise, nurašo Administracijos direktoriaus įsakymu sudaryta komisija.


 VI. TARNYBINIO TRANSPORTO DEGALŲ ĮSIGIJIMO TVARKA


36. Degalai į tarnybinį transportą pilami tik degalinėse, su kuriomis sudarytos sutartys. Tuo rūpinasi darbuotojai, kuriems išduotos magnetinės degalų pirkimo kortelės.  
37. Magnetines degalų pirkimo korteles Bendrasis skyrius pagal perdavimo-priėmimo aktus išduoda materialiai atsakingiems asmenims.
38. Važiuojant į komandiruotę, kai nėra galimybės įsipilti degalų su magnetine degalų pirkimo kortele, degalai gali būti perkami už grynuosius pinigus ir išsaugomi pirkimo kvitai. Tokiu atveju, grįžus iš komandiruotės, degalinės kvitai pateikiami rajono savivaldybės administracijos Centralizuotos buhalterijos skyriui.
39. Visi degalų pirkimo kvitai (kopijos) prisegami prie transporto priemonės kelionės lapo ir pateikiami atsiskaityti Bendrojo skyriaus specialistui.


VII. NETARNYBINIŲ AUTOMOBILIŲ NAUDOJIMAS TARNYBOS   REIKMĖMS

            40. Darbuotojas, norintis naudoti netarnybinį automobilį tarnybos reikmėms,  Administracijos direktoriui, seniūnui turi pateikti nustatytos formos prašymą leisti naudoti netarnybinį automobilį tarnybos reikmėms ir  kompensuoti degalų įsigijimo ir amortizacijos išlaidas (6 priedas). 
             41. Leidimas naudoti netarnybinį automobilį tarnybos reikmėms įforminamas Administracijos direktoriaus įsakymu, kuriuo taip pat skiriama kasmėnesinė kompensacija degalų išlaidoms ir automobilio nusidėvėjimui padengti.
42. Kompensacijos dydis nustatomas, atsižvelgiant į pareigybės aprašyme numatytas funkcijas, susijusias su automobilio naudojimu tarnybos ar darbo reikmėms, neviršijant nustatytų lėšų limitų tarnybiniams lengviesiems automobiliams išlaikyti arba jiems nuomoti.
43. Darbuotojai, gaunantys kompensaciją už netarnybinio automobilio naudojimą, negali naudotis tarnybiniu transportu, išskyrus tuos atvejus, kai Darbuotojas vyksta tarnybiniu įstaigos transportu kartu su komisijos ar darbo grupės nariais.  
44. Darbuotojai, kuriems už netarnybinių automobilių naudojimą tarnybos reikmėms mokamos kompensacijos, netarnybiniais automobiliais darbo metu turi naudotis tik tarnybos reikmėms, vadovaudamiesi valstybės tarnautojų veiklos etikos principais

VIII. BAIGIAMOSIOS NUOSTATOS

45. Darbuotojai turi būti supažindinti su šiuo aprašu.
46. Darbuotojai, pažeidę šio aprašo reikalavimus, atsako teisės aktų nustatyta tvarka.
47. Bendrojo skyriaus vedėjas ir Bendrojo skyriaus specialistas. kontroliuoja, kaip laikomasi šio aprašo, ir apie pažeidimus informuoja Administracijos direktorių.
.

____________________________








Šakių rajono savivaldybės administracijos tarnybinio transporto naudojimo tvarkos aprašo 
1 priedas
 
(Transporto priemonės perdavimo–priėmimo akto forma)

TRANSPORTO PRIEMONĖS PERDAVIMO–PRIĖMIMO
AKTAS

20__ m. _________________ d.
Šakiai

1. Šakių rajono savivaldybės administracija, atstovaujama Bendrojo skyriaus vedėjo (Ūkvedžio) _____________________________________, patvirtina, kad perduoda Šakių rajono savivaldybės administracijos transporto priemonę __________________________________,  valst. Nr.______________, ______________________________________________________________________________,
(pareigos)	(parašas)	(vardas, pavardė)

	2
	
	
	



2. Šakių rajono  savivaldybės administracijos darbuotojas ________________________________________________________________________________
(pareigos, vardas, pavardė)
patvirtina, kad priima pirmiau minėtą savivaldybės administracijos transporto priemonę ir nuo šio momento atsako už ją ir įsipareigoja laikytis Šakių rajono savivaldybės administracijos tarnybinio transporto naudojimo tvarkos aprašo. Nuo transporto priemonės priėmimo momento pirmiau pasirašęs asmuo prisiima atsitiktinės žalos transporto priemonei riziką ir padidėjusio pavojaus šaltinio valdytojo atsakomybę.
__________________________________________________________________________
(pareigos)	(parašas)	(vardas, pavardė)
20__m. ___________________d.

	Šis aktas galioja tik esant abiejų šalių atstovų parašams.
	PRIDEDAMA. Perduoto automobilio papildomos įrangos komplektacijos aprašymas, 1 lapas.



	Transporto priemonės perdavimo–priėmimo akto
priedas




PERDUOTO AUTOMOBILIO PAPILDOMOS ĮRANGOS KOMPLEKTACIJOS APRAŠYMAS

	Įrangos pavadinimas
	Yra / nėra automobilyje

	1. Vaistinėlė
	

	2. Gesintuvas
	

	3. Avarinis ženklas
	

	4. Atsarginis ratas
	

	5. Raktų komplektas
	

	
	

	
	

	
	

	
	

	
	
	

	

	Perdavė
	
	
	Priėmė

	
	
	
	

	
	
	
	

	(parašas)
	
	
	(parašas)

	
	
	
	

	(vardas, pavardė)
	
	
	(vardas, pavardė)

	
	
	
	
	
	

	(data)
	
	
	
	(data)
	




	
	Šakių rajono savivaldybės administracijos tarnybinio transporto naudojimo tvarkos aprašo
3 priedas



ŠAKIŲ RAJONO SAVIVALDYBĖS ADMINISTRACIJA
įm. kodas 188772814
								Leidžiamas limitas ...............l.
								TVIRTINU
								__________________________________
								__________________________________
								20___ m. ________________________d.
								Papildomas leidžiamas limitas ............. l.
								TVIRTINU
								__________________________________
								__________________________________

KURO GAVIMO LIMITINĖ KORTELĖ NR. _____________
20_____m.  ____________________________d.

Automobilio markė ___________________, valst. Nr. _________
Vairuotojas ___________________________________________

	Eil. Nr.
	Data
	Kuro pavadinimas
	Matavimo vnt.
	Faktiškai gautas kiekis
	Gavėjo parašas

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


_______________________________________

Bendrojo skyriaus ūkvedys


Centralizuotos buhalterijos skyriaus buhalteris	



				Šakių rajono savivaldybės administracijos
                                                                             tarnybinio transporto naudojimo tvarkos aprašo 
                                                                             2 priedas

	(Tarnybinių automobilių išvykų registracijos žurnalo forma)


	TARNYBINIŲ AUTOMOBILIŲ IŠVYKŲ REGISTRACIJOS ŽURNALAS

	Automobilis _________ valstybinis Nr. ________

	
	
	
	
	
	
	
	
	

	Eil. Nr.
	Data
	Automobilio naudotojas 
(vardas, pavardė)
	Kelionės maršrutas
	Laikas
	Skaitiklio rodmenys, km
	Nuvažiuota (km)
	Automobilio naudotojas*
	Automobilį  priėmė*

	
	
	
	
	Išvykimo
	Grįžimo
	Kelionės pradžioje
	Kelionės     pabaigoje

	* Šakių rajono savivaldybės administracijos darbuotojas parašu patvirtina, kad priima techniškai tvarkingą ir visos komplektacijos transporto priemonę.



